नरेंद्र मोदी की सभा में शामिल होने आई कई महिलाओं का पर्स और जमा किया गया लेकिन बाद में वह उन्हें नहीं मिल सका। जब सभा समाप्त हुई तो महिलाएं दुपट्टा और पर्स आदि जमा करने वाले स्थान पर पहुंची। महिलाओं का आरोप है कि वहां पर तैनात महिला सुरक्षा कर्मी नदारद थी। अंदर रखा पर्स और दुपट्टा आदि गायब था। इसे लेकर महिलाएं हंगामा करने लगी। महिलाओं को हंगामा करता देखकर सीओ सदर बृजेश त्रिपाठी ने पुलिस को मामले की जांच करने के लिए भेजा। जिन महिलाओं का सामान गायब हुआ है। उसमें छानबे के विजयपुर से आई अर्चना का बैग गायब हुआ। जिसमें रुपया और अन्य सामान था। अर्चना ने बताया कि वो टेंपो करके कई महिलाओं को साथ लेकर आई थी। जाने के लिए पैसा बैग में था वो गायब हो गया। बिहसड़ा कला से आई दुर्गावर्ती का भी बैग गायब हो गया। उसमें 17 सौ रुपया था। इसके अलावा कविता, विमला, मीना और रंजना का बैग व दुपट्टा आदि गायब था।